Irati (filmo)

Irati estas eŭska hispana fantasta aventura drama filmo de 2022 verkita kaj reĝisorita de Paul Urkijo Alijo, libere inspirita en la grafika novelo El ciclo de Irati de J. Muñoz Otaegui kaj Juan Luis Landa. En ĝi ĉefrolulis Eneko Sagardoy, Edurne Azkarate, Itziar Ituño, Iñigo Aranbarri, Elena Uriz, Kepa Errasti, Ramón Agirre Lasarte, Nagore Aranburu, Iñaki Beraetxe, Josu Eguskiza kaj Unax Hayden. Ĝi premieriĝis en la Kinfestivalo de Sitges la 9an de oktobro 2022, kie ĝi ricevis la Premion de la Publiko, kaj poste premieriĝis en hispanaj kinejoj la 24an de februaro 2023 fare de Filmax. 

Intrigo

Oka jarcento. La kristanismo etendiĝas tra Eŭropo, dum la paganaj kredoj malaperas. Je atako de la armeo de Karolo la Granda tra la monto Pireneoj, la valestro petas helpon al praula diino. Pere de sangopakto, li venkas super la malamiko sed mortas interŝanĝe, sed antaŭ li promesigas sian knaban filon Eneko, ke li protektos kaj estros la valon. Jarojn poste Eneko estas forta kavaliro kiu frontas la mision rekuperi la korpon de sia patro entombigita pagane kun la trezoro de Karolo la Granda. Kvankam li estas kristano, li bezonas la helpon de Irati, enigma loka paganino. La du junuloj riskas en la arbaro kaj frontas la komploton de uzurpanto Belasko. Kvankam ili estas aliancanoj kontraŭ la malbonuloj, la amafero inter ili maleblas, ĉar li estas kristano, dum ŝi estas kaj pagana kaj fakte mitologia estulino kun birdopiedoj, loĝanto de riveroj kaj fontoj. Li sekvas ŝin.

 Geaktoraro kaj roluloj 
 Eneko Sagardoy kiel Eneko Aritza
 Edurne Azkarate kiel Irati
 Itziar Ituño kiel diino Mari
 Iñigo Aranbarri
 Elena Uriz kiel Luxa
 Kepa Errasti kiel Belasko
 Ramón Agirre Lasarte kiel Virila
 Nagore Aranburu kiel Oneka
 Iñaki Beraetxe
 Josu Eguskiza kiel Odon
 Unax Hayden kiel Eneko infana
 Iñigo Pimoulier

 Eksteraj ligiloj 
 oficiala retejo
 Irati en Internet Movie Database
 Irati en FilmAffinity

Kategorio:Hispanaj dramaj filmoj
Kategorio:Filmoj aperintaj en 2022
Kategorio:Fantastaj filmoj
Kategorio:Aventuraj filmoj